Bastian Vasquez

Bastian Alexis Vasquez (født 9. april 1990 i Skien, død 2015), også kjent som Abu Safiyyah, var en jihadist som gjorde fremtredende opptredener i propagandavideoer for den Islamske Staten i Irak og Levanten (ISIL). Han er antatt å ha dødd i januar eller i april/mai 2015, i forbindelse med produksjon av eksplosiver.

Tidlig aktivisme 
Vasquez ble født i Norge av chilenske foreldre, og var med i en gruppe av hiphop-sangere. Vasquez sluttet seg til den norske islamistiske gruppen Profetens Ummah, angivelig rekruttert av Mohyeldeen Mohammad, etter å ha konvertert til islam i tenårene. 

Vasquez bodde i Barcelona, hvor han besøkte salafi-kretser. Han sluttet seg til ISIL og reiste til Syria i 2012. Han var beordret til å møte i retten i 2013, og siktet for å ha lastet opp en video på YouTube, hvor han fremsatte trusler mot den norske regjering og kong Harald.

ISIL-propagandist 
Den 29. juni 2014 dukket Vasquez opp som programleder i en ISIL propagandavideo utgitt av Al-Hayat Media Center med tittelen Slutten på Sykes-Pikot, hvor han viser en gruppe av fanger i en bygning, deretter eksploderer bygningen mens Vasquez ler og priser Allah. Han dukket også opp i en video hvor han beskrev hvordan han og andre hadde drept irakiske soldater, og hvor en politistasjon ble sprengt. Etter utgivelsen av slike videoer ble han siktet i henhold til Norges anti-terrorlover og etterlyst gjennom Interpol, og hans bankkontoer ble fryst.

Vasquez stoppet all kommunikasjon med folk i Norge i januar 2015. Han ble antatt å ha blitt drept som en del av interne stridigheter i ISIL, med ulike teorier om hvordan dette gikk til. 

Forfatter Åsne Seierstad skrev i sin bok To Søstre (oktober 2016) at Vasquez ble drept av ISIS etter at han hadde drept sønnen til Arfan Bhatti, en ledende figur i den norske Islamistiske gruppen Profetens Ummah.Denne påstand er nå trukket tilbake av forfatteren selv. Andre kilder skrev at Vasquez ble drept mens han laget bomber for ISIS i april 2015.

Referanser

Eksterne lenker
 Video

Islamister
Personer tilknyttet den islamske staten i Irak og Levanten
Personer fra Skien kommune